प्रियंका गांधी के पहनावे को लेकर BJP सांसद का विवादित बयान, 'दिल्ली में जींस-टॉप, लेकिन क्षेत्र में आते ही...' देखें VIDEO  
प्रियंका गांधी के पहनावे पर BJP सांसद का विवादित बयान
कहा- दिल्ली में जींस-टॉप, क्षेत्र में आते ही साड़ी और सिंदुर
बस्ती से भारतीय जनता पार्टी के विधायक हैं हरीश द्विवेदी
#WATCH BJP MP Harish Dwivedi in Basti: Rahul fail hain toh Priyanka bhi fail hain. Jab Priyanka Gandhi Delhi mein rehti hain toh jeans aur top mein rehti hai aur jab shetra mein aati hain toh saree aur sindoor laga kar aati hain.
(09.02.2019) pic.twitter.com/ksA8DcI0Hi
 
इससे पहले बिहार की नीतीश सरकार के मंत्री विनोद नारायण झा ने प्रियंका गांधी को कांग्रेस महासचिव बनाए जाने पर कहा था, 'खूबसूरत चेहरों के दम पर वोट नहीं जीते जा सकते... इससे भी बढ़कर तथ्य यह है कि वह रॉबर्ट वाड्रा की पत्नी हैं, जिनपर भूमि घोटाले और भ्रष्टाचार के कई मामलों में शामिल होने का आरोप है. वह बेहद खूबसूरत हैं, लेकिन उसके अलावा उनकी कोई राजनैतिक उपलब्धि नहीं है.'
वहीं, इससे पहले बिहार के उपमुख्यमंत्री सुशील कुमार मोदी ने कहा कि प्रियंका गांधी वाड्रा के सक्रिय राजनीति में आने से उत्तर प्रदेश में भाजपा को 'लाभ' होगा. उन्होंने दावा किया कि इस कदम का उद्देश्य वोटों के बंटवारे से 'सपा-बसपा गठबंधन को चुनौती देना है.' सुशील मोदी ने कटाक्ष किया कि उनकी नियुक्ति से उनके पति रॉबर्ट वाड्रा के खिलाफ कथित भ्रष्टाचार के घोटाले 'केंद्र-बिंदु' पर आ जाएंगे, जिससे NDA का फायदा होगा.  
बता दें कि 2019 लोकसभा चुनाव से पहले कांग्रेस ने बड़ा दांव चलते हुए प्रियंका गांधी को पार्टी का महासचिव नियुक्त किया है. कांग्रेस को उम्मीद है कि प्रियंका यूपी की राजनीति में कांग्रेस के लिए नई जान फूकेंगी. पार्टी ने उन्हें पूर्वी उत्तर प्रदेश की प्रभारी की जिम्मेदारी सौंपी है. गौरतलब है कि प्रियंका गांधी (Priyanka Gandhi Vadra) जब पदभार ग्रहण करने पार्टी मुख्यालय पहुंची थीं तो बड़ी संख्या में कांग्रेस कार्यकर्ता वहां जमा हुए थे और 'प्रियंका गांधी जिंदाबाद', प्रियंका नहीं ये आंधी है, दूसरी इंदिरा गांधी है', प्रियंका गांधी आई है, नयी रोशनी लाई है' के नारे लगाने लगाए थे.